**Hévíz Város Polgármestere**

**8380 Hévíz, Kossuth Lajos utca 1.**

**Tel: 83/500-812 Fax: 500-814**

 e-mail: kabinet@hevizph.hu

## ELŐTERJESZTÉS

**Hévíz Város Önkormányzata Képviselő-testületének**

**2011. április 12-i rendkívüli nyilvános ülésére**

**Tárgy:** Közoktatási nevelési intézmények Minőségirányítási Programjának kiegészítése

**Az előterjesztő:** Papp Gábor polgármester

**Készítette:** Cziotka Vanda közoktatási referens

**Megtárgyalta:** Közoktatási Szociális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor s.k.

polgármester

 **I.**

**TÁRGY ÉS TÉNYÁLLÁS ISMERTETÉSE**

A Közoktatásról szóló 1993. évi LXXIX. Törvény fenntartói irányításról szóló 102. § d. pontja értelmében: „A fenntartó a minőségirányítási programban meghatározottak szerint működteti a minőségfejlesztés rendszerét, továbbá rendszeresen – ha jogszabály másképp nem rendelkezik, negyedévenként legalább egyszer egy alkalommal – ellenőrzi a közoktatási intézmény gazdálkodását, működésének törvényességét, hatékonyságát, a szakmai munka eredményességét, nevelési-oktatási intézményekben továbbá gyermek- és ifjúságvédelmi tevékenységet, a tanuló- és gyermekbaleset megelőzése érdekében tett intézkedéseket.

A fenti törvényi előírások betartása érdekében az intézményekre vonatkozóan meghozta a Képviselő-testület a döntését. Az intézmények a határozatok alapján felkérést kaptak, hogy tegyenek eleget a minőségirányítási programjuk felülvizsgálatának, amelynek eleget tettek.

A minőségirányítási programok terjedelmük miatt nem kerülnek az előterjesztéshez csatolásra, de külön kérésre megküldjük, vagy az oktatási referensnél megtekinthetők.

**II.**

**Határozati javaslat**

 1.)Hévíz Város Önkormányzatának Képviselő-testülete a Bibó István Alternatív Gimnázium és Szakközépiskola Intézményi Minőségirányítási Programjának kiegészítését jóváhagyja az előzetes szakértői vélemény szerint.

Felelős: Nagy Boldizsár igazgató

Határidő: 2011. szeptember 1.

2.) Hévíz Város Önkormányzatának Képviselő-testülete az Illyés Gyula Általános Iskola Intézményi Minőségirányítási Programjának kiegészítését jóváhagyja az előzetes szakértői vélemény szerint.

Felelős: Szarka László igazgató

Határidő: 2011. szeptember 1.

3.) Hévíz Város Önkormányzatának Képviselő-testülete a Brunszvik Teréz Napközi-otthonos Óvoda Intézményi Minőségirányítási Programjának kiegészítését jóváhagyja az előzetes szakértői vélemény szerint.

Felelős: Péterné Bakos Marianna óvodavezető

Határidő: 2011. szeptember 1.